
ŠIAULIŲ LOPŠELIO-DARŽELIO ,,RUGIAGĖLĖ“
TARPTAUTINIO VAIKŲ MUZIKINIO-KŪRYBINIO PROJEKTO 
„IŠ ŠIRDELĖS – LIETUVAI“
 NUOSTATAI 

I SKYRIUS
BENDROSIOS NUOSTATOS

1. Tarptautinio vaikų muzikinio projekto „Iš širdelės – Lietuvai“ nuostatai reglamentuoja tikslus, uždavinius, dalyvius, organizavimo tvarką bei sąlygas. 
2. [bookmark: _GoBack]Projektą organizuoja Šiaulių lopšelis-darželis „Rugiagėlė“, Dainų g. 31, LT-78236 Šiauliai, tel. +370 41 552692; el. paštas: rugiagele@splius.lt. Koordinatorės: Šiaulių lopšelio-darželio „Rugiagėlė“ direktoriaus pavaduotoja ugdymui Alvyda Vaškevičienė, mokytoja metodininkė Reda Lukošaitienė, vyresnioji meninio ugdymo mokytoja Viktorija Navickienė.
3. Projekto aktualumas. Vertybės, formuojamos per kūrybinę ir patyriminę veiklą, daro ilgalaikę įtaką asmens socialinei ir pilietinei raidai, todėl pilietiškumo ir tautinės tapatybės ugdymas yra svarbus visais ugdymo etapais. Projektas „Iš širdelės – Lietuvai“ sudaro galimybes dalyviams per muziką ir kūrybinę veiklą pažinti ir kūrybiškai išreikšti meilę Lietuvai. Bendra meninė veikla, įtraukianti vaikus, tėvus ir mokytojus, skatina tarpusavio bendravimą, bendradarbiavimą bei stiprina emocinius ryšius. Dainavimas ir kūrybiniai darbai suteikia galimybę išreikšti jausmus, ugdo saviraišką, kūrybiškumą ir bendruomeniškumo jausmą. Projekto veiklos, skirtos Lietuvos valstybinėms šventėms paminėti, suteikia prasmingą patirtį ir skatina pilietinių bei kultūrinių vertybių puoselėjimą.
4. Projekto nuostatai skelbiami įstaigos internetiniame puslapyje https://rugiagele.tavodarzelis.lt/ 
Kilus klausimams, rašykite el. paštu dainuoju.rugiagele@gmail.com.
II SKYRIUS
TIKSLAI IR UŽDAVINIAI

6. Projekto tikslas– skatinti vaikus ir kitus projekto dalyvius per muziką ir kūrybinę veiklą prasmingai paminėti Lietuvos valstybines šventes, ugdyti pilietiškumą, tautinę savimonę bei stiprinti bendrystę su šeimos nariais ir ugdymo bendruomene.
7. Uždaviniai: 
7.1. Kūrybiškai ir originaliai paminėti Lietuvos valstybines šventes, laisvai pasirenkant ir atliekant muzikinį kūrinį ar jo fragmentą.
              7.2. Skatinti bendrą muzikavimą, į veiklas įtraukiant vaikus, šeimos narius ir mokytojus.
              7.3. Sudaryti sąlygas atskleisti ir lavinti muzikinius gebėjimus bei kūrybiškumą.
              7.4. Skatinti kūrybinę saviraišką, pasitelkiant lietuviškus simbolius ar meninius akcentus.
              7.5. Užfiksuoti muzikinį pasirodymą vaizdo medžiagoje.

III SKYRIUS
DALYVIAI

8. Projekte „Iš širdelės – Lietuvai“ gali dalyvauti ikimokyklinio, priešmokyklinio ugdymo įstaigų ugdytiniai, bendrojo ugdymo mokyklų moksleiviai, mokytojai, tėvai ir kiti ugdymo įstaigų bei lietuvių bendruomenių nariai Lietuvoje ir užsienyje.

IV SKYRIUS
REIKALAVIMAI MUZIKINIAM-KŪRYBINIAM PASIRODYMUI

9. Projektui pateikiami vaizdo įrašai turi atitikti projekto idėją – muzikiniame pasirodyme dalyvauja vaikai su šeimos nariais ar pedagogais, dainuodami kartu arba individualiai.
10. Muzikinio pasirodymo metu dalyviai gali ne tik dainuoti, bet ir atlikti kūrybinę veiklą (pvz., piešti, kurti darbelius, naudoti simbolinius akcentus), pasirinkti teminę aplinką ar kitus su Lietuva susijusius meninius elementus.
11. Dainą projekto dalyviai renkasi savo nuožiūra. 
12. Projektui gali būti pateikiama visa daina arba dainos fragmentas.
13. Muzikinio pasirodymo trukmė iki 3.00 min.
14. Pasirodymas atliekamas bet kurioje pasirinktoje erdvėje.
15. Muzikinių pasirodymų skaičius iš vienos įstaigos neribojamas.

V SKYRIUS
 ORGANIZAVIMO SĄLYGOS

15. Projektas vykdomas nuo 2026 m. vasario 9 d. iki 2026 m. kovo 11 d.
16. Kiekviena projekte dalyvaujanti įstaiga iki 2026-03-05 atsiunčia video medžiagą. Medžiagą siųsti el. pašto adresu dainuoju.rugiagele@gmail.com. 
17. Kartu su video medžiaga turi būti atsiųsta užpildyta dalyvio anketa (1 priedas).
18. Pateikdamas video medžiagą, autorius tampa projekto dalyviu bei sutinka, kad:
18.1. projektui pateikta video medžiaga bus neatlygintinai ir be apribojimų naudojama projekto sklaidos tikslais; 
18.2.video medžiaga skelbiama organizuojančios įstaigos elektroninėje svetainėje, socialiniuose tinkluose; 
18.3. video medžiagos autorius pagal galiojančius teisės aktus atsako už autorinių teisių pažeidimus. Pateikdamas video medžiagą jis patvirtina, kad yra šios priemonės autorius ir  turi joje esančių asmenų (teisėtų jų atstovų) sutikimą video medžiagą naudoti projekte; 
18.4. sutinka, kad su video medžiaga būtų skelbiamas ir autoriaus vardas bei pavardė, įstaigos, kurioje jis/ji dirba, pavadinimas. 
19. 2026 m. kovo 11 dieną iš projekto „Iš širdelės – Lietuvai“ dalyvių pateiktų  video įrašų bus sukurtas sveikinimas Lietuvai. Sveikinimas bus patalpintas Šiaulių lopšelio-darželio ,,Rugiagėlė“ tinklalapyje https://rugiagele.tavodarzelis.lt, kur veiks neribotą laiką ir specialiai projektui sukurtoje Facebook grupėje „Iš širdelės – Lietuvai“.
20. Visus projekto dalyvius  kviečiame jungtis į Facebook grupę Projektas „Iš širdelės Lietuvai“ Šiaulių lopšelis-darželis ,,Rugiagėlė“ ir dalintis informacija, patirtimi projekto įgyvendinimo klausimais.

VI SKYRIUS
BAIGIAMOSIOS NUOSTATOS

21. Visi projekto dalyviai bus apdovanoti padėkos raštais, kurie juos pasieks nurodytu el. paštu. 
22. Darbai neatitinkantys projekto reikalavimų arba pristatyti per vėlai nebus publikuojami.  
__________________________________

1 priedas

TARPTAUTINIO VAIKŲ MUZIKINIO-KŪRYBINIO PROJEKTO 
„IŠ ŠIRDELĖS – LIETUVAI“

DALYVIO ANKETA 

	Ugdymo įstaigos pavadinimas 
	


	Pedagogo vardas, pavardė, pareigos, kvalifikacinė kategorija 
	

	El. paštas, telefonas 
	


	Dainos pavadinimas
	


	Ugdytinio vardas, pavardė, amžius

